RATCH ควัก 2.7 พันลบ.ซื้อหุ้น “Fareast Renewable” 50% ลุยพัฒนาโรงไฟฟ้าพลังงานน้ำในอินโดฯ
RATCH ควัก 2.7 พันลบ.ซื้อหุ้น “Fareast Renewable” 50% ลุยพัฒนาโรงไฟฟ้าพลังงานน้ำในอินโดฯ
7 ธ.ค. 2561

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH เปิดเผยว่า บริษัท อาร์เอช อินเตอร์เนชั่นแนล (สิงคโปร์) คอร์ปอเรชั่น จำกัด (RHIS) ซึ่งเป็นบริษัทย่อยทางอ้อมที่บริษัทถือหุ้นอยู่ทั้งจำนวน ได้เข้าซื้อหุ้นสามัญเดิมและหุ้นสามัญเพิ่มทุน Fareast Renewable Development PTE.LTD. (FRD) ในสัดส่วน 50% จาก Fareast Green Energy PTE. LTD. ผู้ถือหุ้นเดิม เพื่อเข้าร่วมดำเนินงานโรงไฟฟ้าพลังน้ำ อาซาฮาน-1 (Asahan-1) ในสาธารณรัฐอินโดนีเซีย คิดเป็นเงินลงทุนประมาณ 81.89 ล้านเหรียญสหรัฐ หรือเทียบเท่าประมาณ 2,690 ล้านบาท
ทั้งนี้ บริษัทได้ชำระเงินค่าหุ้นทั้งหุ้นเดิมและหุ้นเพิ่มทุน และจดทะเบียนโอนหุ้นแล้วเสร็จในวันนี้ (6 ธ.ค.) รวมทั้งเป็นพันธมิตรทางธุรกิจที่จะร่วมกันพัฒนาโครงการโรงไฟฟ้าพลังน้ำอื่น ๆ ที่จะเกิดขึ้นในสาธารณรัฐอินโดนีเซียในอนาคตด้วย
โดยภายหลังการโอนหุ้นบรรลุผลสำเร็จส่งผลให้โครงสร้างผู้ถือหุ้น FRD ประกอบด้วย RHIS ถือหุ้น 50% และ Fareast Green Energy PTE. LTD. ถือหุ้น 50% ขณะที่โครงสร้างผู้ถือหุ้นโรงไฟฟ้าพลังน้ำ Asahan-1 ประกอบด้วย FRD ประมาณ 53.21% (บริษัทถือหุ้นทางอ้อมผ่าน RHIS และ FRD ประมาณ 26.61%) PT Pembangkitan Jawa Bali (บริษัทย่อยของ PLN) ประมาณ 36.61% , International Finance Corporation (IFC) ถือหุ้น 5% และส่วนที่เหลือเป็นผู้ถือหุ้นอื่น
สำหรับโรงไฟฟ้าพลังน้ำ Asahan-1 เป็นโรงไฟ้ฟ้าพลังน้ำแบบไหลผ่าน (run-of-river hydroelectric power plant) ขนาดกำลังการผลิต 180 เมกะวัตต์ (MW) ตั้งอยู่บนแม่น้ำอาซาฮาน จังหวัดสุมาตราเหนือ สาธารณรัฐอินโดนีเซีย เริ่มเดินเครื่องผลิตเชิงพาณิชย์ตั้งแต่เดือนม.ค.54 มีสัญญาซื้อขายไฟฟ้าระยะยาว 30 ปี ถึงวันที่ 31 ธ.ค.83 กับการไฟฟ้าสาธารณรัฐอินโดนีเซีย หรือ PT PLN (Persero) (PLN)